CELEX: E2006C0394
Language: bg
Date: 2006-12-13 00:00:00
Title: Решение на Надзорния орган на ЕАСТ № 394/06/COL от 13 декември 2006 година за одобряване на представената от Норвегия актуализирана схема за изваждане от норвежките ферми на всички риби, заразени с инфекциозна анемия по сьомгите (ISA)

24.5.2007   
            
            
               BG
            
            
               Официален вестник на Европейския съюз
            
            
               L 132/36
            
         
      РЕШЕНИЕ НА НАДЗОРНИЯ ОРГАН НА ЕАСТ
   № 394/06/COL
   от 13 декември 2006 година
   за одобряване на представената от Норвегия актуализирана схема за изваждане от норвежките ферми на всички риби, заразени с инфекциозна анемия по сьомгите (ISA)
   НАДЗОРНИЯТ ОРГАН НА ЕАСТ,
   КАТО ВЗЕ ПРЕДВИД Споразумението за Европейското икономическо пространство (наричано по-долу „Споразумението за ЕИП“), и по-специално член 109 от него и протокол 1 към него,
   КАТО ВЗЕ ПРЕДВИД Споразумението между държавите от ЕАСТ за създаване на надзорен орган и съд, и по-специално член 5, параграф 2, буква г) от него и протокол 1 към него,
   КАТО ВЗЕ ПРЕДВИД акта, посочен в приложение I, глава I, точка 3.1.7 от Споразумението за ЕИП, Директива 93/53/ЕИО на Съвета от 24 юни 1993 г. за въвеждане на минимални мерки на Общността за борба с някои болести по рибите, изменена и адаптирана с протокол 1 към Споразумението за ЕИП, и по-специално член 6, буква а), първо тире от посочения акт,
   КАТО ВЗЕ ПРЕДВИД Решение № 196/04/COL на Надзорния орган на ЕАСТ от 14 юли 2004 г. за упълномощаване на държава-членка със специална отговорност относно свободното движение на стоки да вземе определени решения и мерки, и по-специално точка 1 от него,
   КАТО ИМА ПРЕДВИД, че член 6, буква а), първо тире от акта посочва, че в случай на огнище на инфекциозна анемия по сьомгите (ISA) всички риби в заразената ферма следва да бъдат извадени съгласно схема, изготвена от официалната служба и одобрена от Надзорния орган на ЕАСТ (наричан по-долу „Органа“),
   КАТО ИМА ПРЕДВИД, че актът, посочен в приложение I, глава I, точка 3.2.29 от Споразумението за ЕИП, Решение 2003/466/ЕО на Комисията от 13 юни 2003 г. за установяване на критериите за зониране и мерките, които трябва да се предприемат за официално наблюдение при съмнение или потвърждение на присъствието на инфекциозна анемия по сьомгите (ISA), определя плановете за вземане на проби и методите за диагностициране, за откриване и потвърждение на ISA, както и критериите за зониране и официално наблюдение при съмнение или потвърждение на ISA,
   КАТО ИМА ПРЕДВИД, че с Решение № 226/04/COL от 9 септември 2004 г. Органът одобри представената от Норвегия схема за изваждане от норвежките ферми на всички риби, заразени с инфекциозна анемия по сьомгите (ISA),
   КАТО ИМА ПРЕДВИД, че с писмо от 21 март 2006 г. Норвегия поиска от Органа да одобри някои изменения в схемата за изваждане от норвежките ферми на всички риби, заразени с инфекциозна анемия по сьомгите, одобрена с Решение № 226/04/COL на Надзорния орган на ЕАСТ от 9 септември 2004 г.,
   КАТО ИМА ПРЕДВИД, че Надзорният орган на ЕАСТ, в тясно сътрудничество с Комисията на Европейските общности, проучи предложените изменения в представената от Норвегия схема съгласно настоящите научни и технически данни,
   КАТО ИМА ПРЕДВИД, че изваждането на рибите се извършва по начин, целящ да се избегне по-нататъшното разпространение на болестта в други ферми и сред уязвимите към тази инфекция риби от дивата природа,
   КАТО ИМА ПРЕДВИД, че изваждането на рибите следва да се основава на анализ на риска от по-нататъшно разпространение на болестта за всеки отделен случай, на размерите на огнището и други влияещи върху рисковете обстоятелства, както и на отчитане на настоящия практически опит и научните данни,
   КАТО ИМА ПРЕДВИД, че резултатите от проучването показват, че предложените изменения на норвежката схема изпълняват изискванията за такава схема и следователно следва да бъдат одобрени,
   КАТО ИМА ПРЕДВИД, че с Решение № 314/06/COL Надзорният орган на ЕАСТ отнесе въпроса към Ветеринарния комитет на ЕАСТ, подпомагащ Надзорния орган на ЕАСТ,
   КАТО ИМА ПРЕДВИД, че, както беше предложено от Ветеринарния комитет на ЕАСТ, подпомагащ Надзорния орган на ЕАСТ, и с цел да се гарантира правната сигурност, в настоящото решение следва да бъде включена нова точка, която да посочва, че Решение № 226/04/COL на Надзорния орган на ЕАСТ от 9 септември 2004 г. се отменя,
   КАТО ИМА ПРЕДВИД, че мерките, предвидени в настоящото решение, са в съответствие със становището на Ветеринарния комитет на ЕАСТ, подпомагащ Надзорния орган на ЕАСТ,
   ПРИЕ НАСТОЯЩОТО РЕШЕНИЕ:
   
               1)
            
            
               Представената от Норвегия актуализирана схема за изваждане от норвежките ферми на всички риби, заразени с инфекциозна анемия по сьомгите (ISA), се одобрява.
            
         
               2)
            
            
               Решение № 226/04/COL на Надзорния орган на ЕАСТ от 9 септември 2004 г. за одобряване на представената от Норвегия схема за изваждане от норвежките ферми на всички риби, заразени с инфекциозна анемия по сьомгите (ISA), се отменя.
            
         
               3)
            
            
               Настоящото решение влиза в сила на 13 декември 2006 година.
            
         
               4)
            
            
               Адресат на настоящото решение е Норвегия.
            
         
               5)
            
            
               Текстът на английски език на настоящото решение е автентичен.
            
         
      Съставено в Брюксел на 13 декември 2006 година.
      
         
            За Надзорния орган на ЕАСТ
         
         Kristján Andri STEFÁNSSON
         
         
            Член на колегията
         
         Niels FENGER
         
         
            Директор